السلام عليكم ورحمة الله وبركاته بسم الله والصلاة والسلام على رسول الله صلى الله عليه وسلم باذن الله عز وجل مجلس اليوم يعني ممكن نسميه آآ مسلا آآ انا لسه بصراحة مش عارف ممكن نسميه ايه. بس ممكن نسميه مبدئيا اعادة ضبط. احنا النهاردة ان شاء الله
عايزين نتكلم عن القرآن يعني الواحد لما بيقعد فترة بيبعد الكلام عن القرآن تحس ان قلبه بيقسو. فعايزين النهاردة نتكلم عن القرآن. احنا ماشيين بفضل الله في سلسلة الاشكاليات اللي بتخص الشباب اللي بتقابل الشباب ولا سيما الشباب الملتزم
فالنهاردة حاجة ممكن تتحط ضمن بقى التربويات وضمن الاشكاليات. يعني هنشوف حسب ما ايه الموضوع يوضح بازن الله واحنا بنتكلم مع بعض قبل ما ابدأ اتكلم عن القرآن عايز ادي مقدمة مهمة
ليه النهاردة؟ يعني او ليه تحديدا الكلام عن القرآن؟ او الكلام عن القرآن واسع يعني الكلام عن القرآن يعني بحر لا ينتهي. فهنتكلم عن ايه في القرآن تحديدا؟ يعني ايه الموضوع اللي عايز اتكلم عنه تحديدا في القرآن
فهنقدم بمقدمات معينة من خلالها نوصل للمعنى اللي انا عايز اوصله اول حاجة العالم الوقتي يعني ما تيجي تبص نظرة عامة على العالم كله بيمر يعني باحداس غير مسبوقة ما حصلتش قبل كده. ولا سيما لو هتبص منها هتبص على العالم وانت بتبص من داخل الامة الاسلامية. يعني انت كمسلم
فيك انتمائك للامة المسلمة وبتبص على حال المسلمين وبص على حال العالم. هتجد اول شيء ان الامة الاسلامية بتمر بتمر بحالة غير مسبوقة يعني الوضع الحالي وضع غير مسبوق قبل كده. بسبب نفذين مهمين جدا
يعني لو حد مسلا يعني طبعا دي محاولة للبحس عن الفروق يعني لكن ايه اهم فارق او ايه اهم النقاط الفارقة ما بين وضع المسلمين الوقتي الوضع الحالي وبين وضع المسلمين في الماضي
يعني لغاية حتى وجود الخلافة العثمانية انا في زني والله اعلى واعلم يعني ان في فرقين مهمين جدا جدا مؤسرين ممكن يكون في فارق تانية كتير مؤسرة لكن انا ظن
الاتنين دول مؤسرين او من اهم العوامل المؤسرة. الفارق الاول ما بين حالنا دلوقتي الامة الاسلامية دلوقتي وفي الماضي ان في فارق تقدم دنيوي رهيب بينا وبين الامم الاخرى بين الامة الغربية تحديدا
او حتى بقية الامم يعني. اني اصبحنا في حالة من التخلف الدنيوي الغير مسبوق. يعني كده كده اصلا العالم بيمر بتقدم دنيوي غير مسبوق بصحة كلمة تقدم يعني على مش عايز ادخل برضو في في الخلاف في المصطلح. لكن الشاهد يعني ان في آآ تطور دنيوي في
في تمكن من الادوات والقضايا والحاجات الدنيوية. يعني لدرجة اما تيجي تقرأ في الاكتشافات مسلا فترة من الفترات اكتشاف الطباعة عمل نقلة في العالم عمل تغيير في العالم تغيير في السقافة
مجرد الطباعة. ما بالك دلوقتي كمية الاكتشافات الرهيبة اللي عمالة تكتشف فالعالم اصلا الوقتي غير العالم القديم بسبب التقدمات دي. بالنسبة لنا بقى كأمة اسلامية ان في فارق ضخم احنا كأمة متأخرين جدا جدا في الباب ده
فخلى ان اي مقارنة او اي فارق بينا وبين الامم الاخرى الغير مسلمة فريق ضخم على كل المستويات. وخاصة حتى على مستوى الاسلحة مسلا او على مستوى التكنولوجيا وعلى اي مستوى. فدايما انت غالبا بتكون تابع
انت مش مستقل انت ما لكش ارادة كامة اسلامية انت فاقد لارادتك بسبب التقدم ده وبسبب الانهزام امام التقدم ده الفارق التاني بينا كامة اسلامية في الوقت الحاضر الام وقبل كده ان كان في على الاقل رابط حتى لو كان بيمر باحوال من الهشاشة والانكسار
التقلبات لكن كان في رابط بين كل المسلمين او اغلب المسلمين او حتى اجزاء من المسلمين لو قامت اكثر من الخلافة اسمه الخلافة يعني كان في رابط المسلم كان بيشعر بنوع انتماء
ان هو كوحدة واحدة حتى لو اختلفت الاقطار والامصار والولايات لكن كان في الاخر في احساس ان في امة كبيرة اسمها الامة الاسلامية وكان في شخص كبير اسمه الخليفة كان ممكن بقية الامم بتعمل له حساب
لاني لما كانت مسلا ايام اخرى او اي دولة اخرى بتحصل بينها وبين المسلمين خلاف هي بتعرف دلوقتي ان المشكلة مع امة ضخمة. ممكن تستدعي جيوشها وقواتها من العالم الاسلامي
ده فقد اصبحنا دويلات. اصبح كل دولة لوحدها. فيعني هم اوروبا دلوقتي عملوا الاتحاد الاوروبي وامريكا هي مجموعة ولايات متحدة اكتر من خمسين ولاية انما احنا بقى الامم الاسلامية حاولوا يطلعوا افكار تجمع كقومية او او الوطنية او العربية كل الافكار دي شبه بقت بنوع من
فشل وفيه حالة من الايه ان كل دولة لها حدودها واستقلالها بزاتها الفريقين دول بيخلوا الامة الاسلامية في الوضع الحالي اللي احنا عايشينه بتمر بحالة ما مرتش بها قبل كده
اي شخص بيفكر في انه ينهض بالاسلام وينهض بالامة الاسلامية بيقابلوا العقبتين دول. ان امة متفرقة دول مختلفة كتير كل دولة لوحدها بحدودها شكلها بعالمها بسقافتها حتى بلهجتها انت ممكن وده الواحد بيشوفه
كتير في الحرم ممكن اتنين بيتكلموا مع بعض مش عارفين يتكلموا مع بعض وهم الاتنين عرب مش ده بلهجة وده بلهجة فبيخلص بيقول له صديق وبتاع وبيشوفه لغة تانية ايه؟ لغة حيادية يتعاملوا بها
فدي كانت المقدمة الاولى. المقدمة الاولى في درس النهاردة ان امتنا الاسلامية بتمر بوضع لم تمر به من قبل بسبب حاجات كتير او الفوارق بين الوقت الحالي والوقت الماضي اكتر من فارق انا شايف ان اهمهم نقطتين. الفارق بقى ضخم يعني كان زمان
لما بتكون بيحصل تناحر او تنازع بين الامة الاسلامية وبين اي امة اخرى. بيكون الفارق سهل يعدول معهم منجنيك دول خلاص معهم مش عارف آآ سلاح اخر. يعني كانت الفوارق بسيطة
الوقتي الفارق ضخم جدا. فبده بيعمل حالة من اليأس. يعني ده بيعمل عند كتير من المسلمين حالة من الايه؟ خلاص يعني الحل ان احنا منكون تبعه ما نكونش احنا ندعي ان احنا اه يعني هو يقول لك ايه ده المنهزم نفسيا. بلاش ندعي ان احنا امة مميزة وامة لها سقافتها او حضارتها
او تملك شيء مش عندهم. خلينا نقلدهم وخلاص في كل شيء مش مسلا نقلدهم في شيء او نستفيد منهم اللي سبقنا فيه دنيويا. لكن انت لك سقافتك ولك هويتك. لأ هو بيحصل بقى ايه؟ التقليد في كل
كل اللي كانوا دايما يفرقوا ايه الفارق ما بين انك تعمل تحديس وبين الحداثة انك انت بتستورد القيم منهم ولا انت بتستورد التطور الدنيوي وتنقله عندك طب وتحتفز بهويتك يبقى ده الفارق الاول الفارق التاني التشتت والتفرق اللي حتى بقى مش بس على مستوى الدول حتى على مستوى الافراد والجماعات وللاسف يعني
ده مرض بينخر في الامة الاسلامية زي ما النبي صلى الله عليه وسلم قال ان الشيطان قد يأس ان يعبد في جزيرة العرب ولكن في التحريش بينهم. اصبح يعني قضية الخلافات والاختلافات دي قضية بتشغل
جدا المسلم كمية اختلافات رهيبة. يعني لدرجة ان كل مجموعة بتتخانق مع المجموعة التانية وكل شخص كل مسجد يعني بقى فيه خلافات بطريقة رهيبة في حين ان المفروض الانسان يعمل على زي ما النبي صلى الله عليه وسلم قال
ان يتم الصف زي ما بيتم صف الصلاة يتم صف اهل الايمان. والنبي صلى الله عليه وسلم قال ما من خطوة احب الى الله من خطوة تصل بها صفا. يعني لما يكون في الصلاة صف فاضي
وانت تاخد خطوة عشان تتم الصف ده. دي من احب الخطوات الى الله. هدف الصلاة فايضا كذلك في الدين. انك انت تسعى انك تكون مفتاح للخير. انك تصل بين الصفوف. مش
كن عنصر شاق وتفرقة. محاولة ايجاد حتى الرؤى المشتركة. وتأجيل قضايا خلافية معينة. ويبقى فيه فقه للاولويات في التعامل مع الخلاف. لكن للاسف يعني يعني كلنا ذلك الرجل كلنا بيسقط في الاشكال ده. مسألة التفرق اللي بقت منتشرة بصورة عجيبة جدا. دي المقدمة الاولى. المقدمة
القيمة التانية ان الحالة ديت اللي انا وصفتها طبعا ولدت عند كتير من المسلمين حالة من الانهزام ولدت حالة من الانهزام النفسي. فبالتالي ان هو بقى بيقلد الغرب في كل حاجة. بقى بيستورد منه سقافته بيستورد منه هو ايه الانسان المسلم بقى فاقد ان هو له انتماء. بقى قاعد بيبحس له عن انتماء
يعني بيحاول لاي حضارة ينتمي لها. لاي سقافة ينتمي لها. بقى مقلد ده في العموم يعني اللي زود الاشكال ان ان الحضارة المتقدمة سواء الغربية او غيرها اللي هي الغير مسلمة
بتعمل على تجريف الدين. حتى الدين اللي عندهم. يعني لما بتيجي تقرأ مسلا في تطور نشأة الدولة الحديسة او تطور نور الدين عندهم وازاي ان العلمانية وصلت للحالة ديت وتجاوزت الكنيسة. وان الكنيسة انحسرت اطارها في دور محدد. وان العلمانية هي اللي
وان باعترافهم تم علمنة اولى برالية الدين عندهم وصلوا ان ان دين المهم في الاخر ان الدين ايه اعلن برضه عن الخوض في التفاصيل دي. ان تم تحييد الدين في مكان محدد
ده اشبه باعتراف بانهزام الدين هناك ومش بس بيحصل تجريف للدين. اللي هو تجريف لمفهوم العبودية والاله. وان الانسان عبد. ده تجريف للانسان حتى كانسان. يعني يعني الحضارة دي للاسف
طبعا عشان الوقت يعني لما تيجي تشوف اصلا هو فكرة حضارة التقدم عندهم او فكرة السعادة او حضارة البهجة. او آآ يعني التطورات اللي عمالة تحصل في في الانسان هي بتمسخ الانسان. الانسان بيبقى مجرد مسخ
يعني حتى الانسان كانسان سوي كفطرة سوية بيمسخ. يعني لما يعني الواحد يعني مش عارف يتكلم ازاي كلام زي ده في المسجد لما مسلا قضية الشزوز يعني لما الامر ده ينتشر ويقنن ويمنع الكلام فيه
ويجرم اللي يتكلم عنه بس يجرم يعني لما لدرجة انه ان بعض العيادات النفسية هناك لما تحاول بس تقول احنا بنقدم علاج للي عايز للي شايف نفسه عايز يرجع طبيعي يقول لك لأ ما هو الشاز ده طب المفروض تعترف انه طبيعي. ما تعملش ما تقولش كده
شف انتكاس في الفطرة صورة عجيبة جدا. ففيه انهيار في قيمة الانسان كانسان اصلا. الانسان بقى مجرد مادة. لان الانسان بقى مجرد عدد ساعات وظيفية. بقى مجرد اه ورقة بيحصلها او دخل بيدخله. ده قيمة الانسان. فالانسان نفسه فقد قيمته. وكمية الكتب اللي اتكتبت منهم قبل مننا عن
خطورة ده كتير جدا يعني الانسان انه اصبح ما عدش انسان اصلا فقد آآ يعني لقد كرمنا بني ادم. فقد هذا التكريم اصلا فقد آآ نفخة من رح الله سبحانه وتعالى فقد هذه الروح وهو مجرد انسان طيني اشبه كالانعام. ما هو ايه الفارق بين الانسان والانعام؟ الله
الله سبحانه وتعالى كرم الانسان نفخ فيه من روحه. واشهد له ملائكته فلما تتخلى عن الارتباط بهذه النفخة العلوية بالروح بالوحي النازل من السماء. انت خلاص بقيت انسان مجرد طين لان الانسان لما بتنزع منه الروح هو بيدفن في الطين
ده خلق من الطين. فخلاص كل تفكيره يبقى تفكير طيني مجرد شهوات بيحصلها وخلاص فالاشكال بقى كمان ان في زل انهزامنا المادي دوت وتأخرنا وتفرقنا الحضارات الاخرى بتحارب الدين ومش بس بتحارب
تحارب الانسان كانسانة بتحارب الفطرة يعني بتحارب الواحد بيخجل انه بس يتكلم عن يعني كمية الشهوات المنتشرة او الامر وصل لغاية فين من انتكاس الفطرة؟ لأ الامر تجاوز ده بكتير. يعني مهما الواحد قعد يوصف وزي ما قلت هم نفسهم كتبوا
خوف على ان الانسان ما عدش انسان وان هم محتاجين اي حاجة. لزلك بدأ الوقتي في كتير من اماكن في الغرب بيبحسوا على اي زاد للدين فبدأ يحصل اتجاه ان هم يروحوا بقى للحضارات بقى لايه؟ للشرقية
للبوذية مسألة التأمل لان هم فاقدين اي حاجة للروح. فبدأ بالرغم ان فيه انتشار للالحاد. لكن عايزين اي غزاء للروح فبدأوا يدوروا على الغزاء الروحي في الديانات الهندية مسلا. لان هي برضو بتغزي الروح بعيدا عن التدخل او بيعتقدوا ذلك ان هي بتغزي الروح بعيدا عن التدخل في تفاصيل الحياة. ومش عايزين حد يحكم
تفاصيل حياتهم الا هم ما تقوليش وحي. ما تقوليش ان في دين هو اللي يحكم في المقدمتين دول تأخر الامة الاسلامية وتفرقها مع ان الانسان كانسان والمسلم قبل ما هو يبقى آآ او يعني بعد ما هو انسان المسلم كصاحب دين
كل قيمه بيتم تجريفها وبيحارب وهو بيمسخ ما عدش له هوية. ما عدش يعرف يعرف نفسه كمسلم يعني لما كان الصحابي يروح يقابل حضارة اخرى بيقول له انتم مين من انتم
يعني انتم انتم عائزين ايه؟ هو كان بيعرف يجاوب اجابات محددة هو موصف نفسه نحن قوم ابتعثنا الله لنخرج العباد من عبادة العباد الى عبادة رب العباد. ومن ضيق الدنيا الى سعة الدنيا والاخرة. هو عارف توصيف لنفسه كويس
عارف توصيف نفسه كمسلم كعبد كاصلاح في المجتمع كاصلاح في العالم هو يعرف يوصف نفسه كويس. انت كمسلم مش عارف اوصف نفسي يعني انا مش فاقد التوصيف ده يعني انت ايه انتماءاتك
ممكن تعرف نفسك حسب وظيفتك دكتور طيب بس ده كويس دي وظيفتك. آآ وزوج. طيب بس واب جميل فين بقى يعني توصيفك الديني انتمائك الديني. يعني لما تسأل في القبر
في اسئلة تتسأل عليها. القدوة والانتماء. من نبيك؟ وما دينك مين قدوتك وكنت بتنتمي لاي دين؟ هتتسأل على ده فلما تيجي تعرف نفسك تعرف نفسك كمسلم في ظل الانهزام اللي الامة بتعيش فيه ده؟ هو مجرد تابع
يعني هو ما يعني ايه؟ يعني ايه؟ انا مسلم. هو بيقلد وزي ما قلنا التقليد وصل لكل حاجة في اللبس في الشكل في حلقة الشعر في كل التفاصيل في الكلام
يعني انت كتير جدا تمشي في شوارع بلاد اسلامية تدخل محلات اسلامية تدخل في بلاد مسلمة يعني امبارح كنت يعني مع عهد اخواني كده في مطعم اشبه مطعم بنشرب حاجة
فقاعد فعلا تبص في تفاصيل المكان كله لا يمكن حد يزن ان ده في دولة مسلمة يعني التفاصيل مش هتكلم في الحلال والحرام. بتكلم في التفاصيل. الكلام الحائط كله بالانجليزي. الاشكال والسقافات والرسومات
وشكل الازايز كل حاجة واخدة نمط غربي كله بلا استسناء يعني ما فيش معلم واحد من المعلم موجود يدل ان انت في دولة مش بس اسلامية انك في دولة عربية
طب هو ليه ليه كده واللي قاعدين كلهم مسلمين عرب يعني اللي قاعدين اول مكان مسلا ضيق احنا ستة ستة في المكان السيستم بيلزمه انه يشغل اغاني واحنا السيستم احنا الستة ما عندناش مشكلة انه يشغل القرآن
بس هو السيستم كده اهو مين اللي حط السيستم ومين اللي يعني؟ يعني انت بقيت مجبر انك تعيش في سقافة مش سقافتك. وان كده افضل حاجة يعني انت بتمشي في الشوارع نادرا نادرا انك تلاقي اسم المحل مسلا
اسم عربي نادرا ما تلاقي ده ممكن لما لما يحب يعملها مش اعتزازا بلغته. كنوع من الاختلاف بقى كنوع من التنويع انه يبقى مختلف. لان خلاص كله الانجليزي. في عمل اسم مختلف شوية خلاص نعمله عربي
نعمله اه يعني ايه يعمل اسم مختلف فيبقى جذاب شوية. يعني ايه مش حتى اعتزازا بلغته العربية تخيل ام حتى فقدت لغتها معروف ان من عوامل انهيار اي امة ان لغتها تنهار
فالشاهد آآ المقدمتين دول دايما بيشغلوا يعني آآ المفروض اي حد بيبحس عن اصلاح الناس وخاصة اصلاح اعمدة المجتمع اللي هم الشباب اللي لما يكون فيه طائفة كبيرة منهم وكتلة كبيرة منها. من الشباب
بيحمل الهم ده بفضل الله بيحصل تغيير فدول من دي من القضايا اللي بتشغل الانسان. ازاي نقاوم التجريف ده ازاي الشخص اللي ممكن من اول لما يتولد لغاية لما يتجوز يكبر ويشتغل ويتجوز ويخلف؟ ما يمرش اصلا على اسس الدين
يعني الدين بيتعرض له قضايا هامشية جزئية بسيطة خالص ازا مر عليها من خلال التعليم او من خلال برنامج حلقة فضائية اسمعها او من خلال مقطع شافه على الفيسبوك او من خلال حد صاحبه بعت له حاجة على الواتس
دي مصادر الدين عنده يعني كمان المشكلة ان يعني الهجوم قوي والمناعة ضعيفة. يعني الهجوم الامم اللي بتحاربك متقدمة دنيويا عندها ادوات قوية للتجريف سيطر على الاعلام يعني الهجوم قوي جدا طب والمناعة في قمة الضعف ما فيش مناعة اصلا ما فيش مقاومة
الشاب ده شاب لما تبص على اي شاب الواحد لما يمشي في الشارع شف كم الشباب او يلف في طبيعة شغله في الجامعة وهو مسلا روح العصر كده شف كم الشباب المهول ده
ده بيعمل ايه حتى دينا دينيا ودنيويا بيعمل ايه؟ هو احيانا فقد الامل اصلا. وعايش مرحلة معينة وخلاص لغاية لما يعني يتخرج وايه ويصطدم بالواقع المر لكن الشاهد هو طب هويته هو كمسلم
فين دول فالتجريف الحاصل ده لازم له مقاومة. فالسؤال هنا بقى جه هنا سؤال ما دور القرآن في هذا كل واحد يسأل المشكلة الضخمة اللي انت عملت تضخمها دي. ايه دور القرآن في حلها
يعني ما هو دور القرآن في مقاومة هذا التجريف او المسخ او عدم الشعور بالانتماء او عدم الشعور بالهوية؟ ايه دور ده؟ ايه دور القرآن في الاشكال الكبير ده الاول ان من نعمة ربنا على هذه الامة انه حفظ لها كتابها. الوحي انا نحن نزلنا الذكر وانا له لحافظون. فنحن امة
لها كتاب محفوظ وهذا لا يوجد عند اي امة من الامم يعني الان في الان نتكلم الان في اللحزة ديت برغم من قمة التفرق والتخلف الدنيوي اللي احنا فيه واتكلمنا يعني
اشارة سريعة عنه الا ان الامة تمتلك ما ليس عند غيرها لازم تكون موقن بده. نحن حضارة النص نحن حضارة ابتعثت للحياة من خلال نص نزل اليها من السماء يعني نحن امة ابتعثت بعد ان كانت مبعثرة بعد ان كانت لا شيء
كان في حضارة رومانية وحضارة فارسية. والعرب كانوا شوية قبائل متفرقين في الصحراء ابتعثت باقرأ بنص نزل لها بوحي وبنموذج طبقه هو النبي صلى الله عليه وسلم فكان خلقه القرآن
حصلت القوم للامة دي. حصلت البعثة للامة دي. بعد امة متفرقة تظل الحرب بينها لسنوات لاجل ناقة؟ امة يعني منهارة اخلاقيا ما لهاش دستور تتحاكم اليه القوة هي المعيار الوحيد اللي بينها ابتعثت من
النص. هذا النص الذي بعث الامة في اول امرها موجود الان يعني ده الامل ان هذا الوحي موجود كما هو محفوظ فهذه الحضارة التي قامت لاول مرة حضارة النص حضارة الاسلام هذا النص الذي
بفضل من الله سبحانه وتعالى ولابد ان تفرح لذلك وبفضل الله ورحمته فبذلك فليفرحوا وخير مما يجمعون فامتلاك النص ده دي نقطة البداية اللي كانت نقطة البداية الاولى ونقطة البداية لاي قومة لاي بعثة. فانت دلوقتي حاسس بحالة موات
حالة يعني اشبه بحالة اغماء بلاش نقول مواد. لان الامة دي لم تمت ولن تمت الامة دي لم تمت ولن تمت ولابد ان الامة تبقى فاهمة كده ان هي لم تمت حد يفهم الامة
وشبابها اللي هي عبارة عن افراد انها لم تمت. وان بقدرتها باذن الله ان تستعيد القوم ان في روح تبث فيها مرة اخرى تشعرها تشعر الامة دي ان لديها ما ليس عند غيرها. ان هي بتمتلك
نص من السماء تمتلك وحي العالم من غير اي العالم كله من غير وحي من السماء من غير دستور ينزل لها من السماء متخبط. ليه؟ لان اي شيء ممكن من غير نص
من تاني من غير كلام علوي واحنا كبشر انا لي ارادة وانت لك ارادة انا لي شهوة وانت لك شهوة فلو ما فيش حد يحكمنا لو ما فيش كلام علوي من فوقنا
خلاص انا همشي ارادتي. واحد له شهوة معينة. هيقول ان هي ما فيش فيها مشكلة. واحد عايز يفرض مسلا ان الاطفال اللي اتولدوا بنوع من الاعاقة يقتلوا وان الرجال اللي عدوا سن معين من الانتاج اللي في الدولة يقتلوا ويشرعن ده عادي
ممكن واحد يوصل لكده. وهذا ما اقوله قد قيل بالفعل. واحد بعد فترة شايف ان الزنا مش مش فيه اشكال. وبعد فترة ان الاغتصاب نفسه ما فيه اشكال. ما فيش اشكال. حد كان
تخيل لغاية على فكرة الستينات يعني لغاية مسلا الف تسعمية وستين الحضارة الغربية ما كتش بهذا السوء في انتشار الشهوات. وان كان قبلها مرت يعني في تفاصيل كتير فيها يعني انهيار اخلاقي. لكن ما كانش حد متخيل بتعميم
الفساد بصورة بتقنين مش بس تعانين انه يمنع انك تنتقد مسائل في الشزوز ده حتى ممكن يكون من سياسات الفيسبوك المنع من الانتقاد ده اصلا يعني انت متخيل التقنين ممكن يوصل لغاية فين
انك تمنع من ده. تمنع من الانتقاد ده ان انك لما تيجي على مستوى الواتس حتى وانت بتبعت رسالة على مستوى الايموشنز اللي موجودة انه يبدأ يضيف ده ان يبدأ يضيف الشزوز حتى في الايموشة اللي موجود عندك على التليفون عندك في الواتساب
ان ده لازم يقر عالميا انت متخيل ده بيوصل التجريف اللي ممكن يحصل على مستوى آآ العالم ازاي وتصدير لسقافتهم احنا بنتلقى طيب ايه دور القرآن بقى في البعثة دي
ده سؤال بيشغل الواحد ما هو دور القرآن؟ لما نيجي نبص الاول ايه دور القرآن في الدين ممكن الاجابات هنا تختلف حسب تخصص الشخص. يعني لو اللي هيجيب على السؤال ده شخص مسلا فقيه
او اصولي يعني في اصول الفقه او الفقه يقول لك القرآن المصدر الاول من مصادر التشريع اصول الفقه عبارة عن ادلة وكيفية التعامل مع هزه الادلة. الادلة دي ممكن توصل لحداشر او اتناشر دليل. اولها هو القرآن
فبالتالي يبدأ يكلمك عن القرآن كان هو الدليل الاول والحجة الاولى وبعد كده كيفية التعامل مع هذا الدليل مسألة النسخ مسألة العموم والخصوص والمطلق والمقيد هنا الفقيه بيتعامل هنا في دور القرآن في التشريع في الاحكام التشريعية
والاصول الاول في اعتباره دليل ممكن حد من اللغة واهل البلاغة والبيان يقول لك ده اعلى درجات الاعجاز البياني بيتعامل مع القرآن هنا انه في اعلى درجات الاعجاز اللغوي ويتناول القرآن هنا تناول بياني
ممكن حد في التفسير بيتعامل ان احنا دورنا ان احنا نفهم الكلمات والتراكيب اللغوية ونفهم المعنى ده ممكن حد حتى خارج العلوم طبعا لو قعدنا نفصل كل علوم الشريعة بتحتاج الى القرآن
حتى خارج العلوم الشرعية العلوم الدنيوية تجد ان مسلا شخص يقدم بحث الادارة من خلال الجزء التمانية وعشرين. او الادارة من خلال آآ صورة يوسف. او علم الاجتماع من خلال آآ سورة النساء. او
اعطاء الحقوق من خلال السبع طوال. او تجد ابحاس كتيرة ولا سيما خاصة الابحاس الماجستير والدكتوراة او الابحاس المفتوحة اللي بتستخرج ان دور القرآن مش بس في العلوم الشرعية. لا دور القرآن في العلوم الدنيوية. كل اللي انا قلته ده عن دور القرآن نافع
جدا جدا ومهم جدا جدا ونحتاج اليه. ولا سيما اهل التخصص يحتاجون اليه. انا مش باتكلم على ده انا بتكلم على احتياج عموم المؤمنين للقرآن يعني ليه القرآن احنا مطالبين بقراءته وحفظه والاستماع اليه وتكراره ويبقى لك ورد ويتلى على مسامع الناس في التراويح
وفي قيام الليل ليه بنرجع للقرآن كتير كده يعني لو على قد الحكم الفقهي طب ما الفقيه يرجع للقرآن لو على قد المعنى البلاغي طب ما اللغوي ويرجع للقرآن والنحو يرجع للقرآن
لكن ليه عموم المؤمنين مطالبين بالتعرض للكم الكبير للقرآن يعني ليه انت تلات مرات من خلال خمس صلوات بتستمع للامام جهريا وبيقرأ عليك القرآن وانت واقف في الصلاة. في صلاة الفجر والمغرب والعشاء. وفي الصلوات السرية انت بتقرأ
ولك ورد؟ يستحب ان انت تختم المصحف في شهر وتستمع للقرآن في التراويح وفي قيام الليل. وتقرأ القرآن. ليه القرآن تحديدا مش اي حاجة تانية انت بتتعرض ليه بهذا التكرار الضخم
يبقى اكيد فيه معنى وده اللي بحاول الواحد يوصل له واكيد مش معنى واحد معاني كتيرة ممكن الناس يفتح عليها كان المعنى اللي انا عايز اتكلم عنه النهاردة في معنى خطير في معنى مهم. في معنى كلي ضخم مش جزئي
مع احتياجنا للمعاني الجزئية زي ما زكرت كأحكام شرعية او اخلاقيات او اداب او تفاصيل دنيوية حتى تستخرج من القرآن. لكن واضح ان في معنى لتعرض الامة كامة للقرآن بهذا الكم
يعني اما تيجي تشوف الافعال اللي انت مطالب تعملها تجاه القرآن. انك تقرأه تستمع وتسمع وتنصت ويبقى لك ورد وتصلي به يعني كل حاجة تقدر تعملها مع القرآن وتحفظها وتحفظ القرآن. كل ما يمكن ان تفعله مع القرآن تفعله. وتحسن النطق وتقوم بفهمه
وتبسيطه وشرحه للناس اكثر نص خدم هو القرآن اما تشوف كمية الكتب اللي الفت حول القرآن تفسيرا واصولا وعلوما علوم القرآن ضخمة جدا مكتبة ضخمة نباهي بها العالم هذا الاهتمام تجاه القرآن اكيد له سبب ان الامة تتعرض كامة عموم المسلمين
ان انت مغرب وعشاء وفجر يوميا الامام يقرأ عليك القرآن وانت مستحب لك يوميا تمسك وردك من المصحف وتقرأ القرآن فيه معنى ان احنا نتعرض تكرارا للقرآن تخيل مسلا عشان برضو اوضح المعنى اللي انا عايز اوصله
تخيل مع الفارق الرهيب في التشبيه. تخيل ان في مسلا قصة او رواية او فيلم انت مطالب انك تشاهده اسبوعيا انت متخيل هو هو نفس الفيلم ونفس الرواية ما اتغيرتش. يعني ما بيحصلهاش ابديت
احنا القرآن عندنا ما بنعملش فيه ابديتس يعني مش بيحصل مجمع ونتجمع وبعدين نقرر ان الحتة دي تتشال وهنضيف او ان مسلا عندنا اختلافات مسلا في ما بين البروتوستانت والاردوكس والكاثوليك في اختلاف اصلا في عدد الاصفار
ممكن يوصل اختلاف لتلتاشر صفر مش موجودين احنا ما عندناش كده التعرض ده تخيل بقى انت لو مطالب انك تقرأ رواية او قصة او تشاهد مسلسل او فيلم اسبوعيا شهريا
طب على مدار قد ايه؟ على مدار عمرك تخيل ليه هتسأل لو لو تخيل لو حد قال لك كده؟ هتقول له ليه اكيد واضح ان في رسائل واضحة ورسائل خفية
بتوصل لك من كل مرة بتتفرج على الرواية. بيترسخ جواك معاني يعني مسلا لما تيجي تشوف الرواية بتاعة الف تسعمية اربعة وتمانين الرواية دي بتوصل معنى معين وبتعرفك ازاي بيتم السيطرة على عقول الناس بصورة معينة. وغيره ومن الكتب الرائعة في ده كتاب الاعلام وصناعة الواقع
وطبعا اشهر من كتب في الموضوع ده. آآ لبن في كتابه سيكولوجية الجماهير. واتكلم ان من اخطر الوسائل ان العموم الناس تنصر قضية واحدة قضية تلت حاجات تأكيد وبعد كده اتكلم على التكرار
مش مهم التالتة ولان لها شرح شوية اللي هي العدوى. لها شرح طويل مش قصتنا يعني. لكن انا باتكلم على مسألة التأكيد وتكرار معنى صورة معينة على عموم الناس بيصنع جواهم انتماء معين
هو نفس المعنى ما فيش جديد. بنفس الادوات. انت رؤيتك لنفس الاعلان كزا مرة بيخليك تحفز الاعلان وتمشي في الشارع تكرر كلمات الاعلان ولما تلمح المنتج تلقائيا تبقى عايز تجيبه
حتى لو انت ما بتشعرش وكمية دراسات اتعملت بده كتيرة جدا وازاي ان ممكن التكرار ده يصنع جواك لما تتعرض لتكرار معين يصنع جواك سعادة بتقتني المنتج ده حتى لو انت مش محتاجه
طبعا ده بالنسبة لاهل الدنيا الله سبحانه وتعالى حينما انزل هذا الوحي وامر ان هو يتلى من وظائف النبي صلى الله عليه وسلم من اهم وظائف النبي صلى الله عليه وسلم يتلو عليهم اياته. يعني دي وظيفة نبوية
تلاوة الايات على الناس دي وزيفة من وظائف النبي صلى الله عليه وسلم وبالتالي من اراد ان يسير على درب النبي صلى الله عليه وسلم يبقى فيه معنى واضح ان احنا
في هدف من ان احنا نتعرض للقرآن بهزا التكرار يعني واضح ان في معنى كبير بيحصل لنا حتى لو احنا مش واخدين بالنا بس الكلام ده ايه للذين يتلونه حق تلاوته
يعني للي بيقروا القرآن صح بيحصل جواهم تغيير وهم مش عارفين وده اللي حصل مع الصحابة تغيير في كل حاجة اعادة ضبط الانسان اتولد على الفطرة السليمة طول ما الانسان بيكبر وخلينا نتكلم على الوضع اللي احنا عايشينه بيحصل له نوع من التشويه في العقل
تشويه في طريقة التفكير. التشويه في الفطرة. التشويه في المشاعر. التشويه في الحب والكره. الذوق. مش قصدي الذوق يعني بيدوق حاجة طريق التقييم وللحاجة كل ده بيحصل فيه تغيير ييجي القرآن يقوم عامل ايه
اعادة ضبط يخليه كيف يفكر تفكيرا سليما كمسلم. كيف يفكر تفكيرا شرعيا سليما. ازاي انت ترجع القرآن لو تعرضت له صح يعمل لك اعادة ضبط انك تقبل الاحكام التشريعية بكل سلاسة. مش حاسس ان فيها مشكلة
ان العبودية القرآن بيرجع يزبطك على العبودية تاني انت عبد بيعمل ده ازاي؟ هاتكلم سريعا يبقى القرآن تاني احنا بنتعرض له بصورة فيها نوع من التكرار. وزي ما قلت لك لو عايز تتخيل الصورة بنوع من الوضوح. تخيل ان فيه قصة
انت بتقرأه اسبوعيا هتلاقي مشاعرك بقت شبه مشاعر القصة. هتلاقي ذوقك اللي اللي الابطال اللي في القصة واتصدروا ان هم ابطال. كانوا بيكرهوا حاجات هتبقى انت تلقائيا عايز تكرهها. لان دول الابطال
واللي تم توصيفه في القصة على انه جريمة انت بقيت تلقائيا بتصنفه على انه جريمة واللي اتصنف في قصة او في الرواية اللي بقت عالمية وبتكرر وكل الناس بتقرأها. اللي اتصنف فيه على انه خير بيبقى جواك على ايه هو ده الخير شر يبقى هو
هو ده الشر. وان ده العدل يبقى هو ده العدل. بقيت بتتلقى القيم من الشيء اللي انت بتتعرضه للتكرار عارفين لما القرآن بيعمل ايه؟ تحديدا بالزبط النواة الخلية الجسم عبارة عن خلايا
والخلايا فيها انوية نواة والنواة ده جواه اديني الدي ان ايه ده مش عايز ادخل طبعا في تفاصيل بتقدير من ربنا هو اللي بيحدد شكلك وصفاتك لما حد بيحب يغير في الصفات ممكن يقوم عامل طفرة في الدي ان ايه ده
اهو القرآن بيغير في الدي ان ايه بتاعك. بتاع روحك انصح التعبير. بيغير في الاصول لو تعرضت للقرآن صح كمجمل انا مش بتكلم الوقتي على التعامل الجزئي مع القرآن اللي هو نافع. قراءة القرآن قراءة فقهية قراءة عقدية قراءة لغوية
كل ده مهم جدا في بابه. انا باتكلم على مجموع القراءات دي وتعرض لعموم المسلمين اي مسلم يقرأ القرآن والكتاب اللي انت تقدر تقول لعموم المسلمين اقرأوه يوميا هو القرآن. والكتاب اللي له قداسة
في عموم قلوب المؤمنين هو القرآن يعني ده ده المنطلق اللي المفروض تبدأ منه. الكتاب اللي فيه اجماع عليه هو القرآن. فده المنطلق اللي المفروض تبدأ منه. طب القرآن ده مش ايقز امة؟ طب
ما بيعملش ده معنا ليه يبقى في دور للقرآن غائب في حياته في دور للقرآن غائب في حياته كثرة التعرض قصص القرآن والامثلة القرآنية والحقائق القرآنية والعقائد القرآنية والاحكام القرآنية والاخلاق القرآنية. كثرة التعرض له
لو انت سلمت نفسك لو انت دخلت زي ما اثر بيروي عن ابن مسعود دور مع القرآن حيث دار. لو انت داخل قابل للتشكل. سايب نفسك تتشكل مع القرآن يعني هديكم مسال
مفهوم فيه مفاهيم بيتعرض لها نوع من التشويه لتشوه زي مسلا لو جينا نتكلم الانسان الحداثة آآ المساواة الحرية المواطنة التقدم عمارة الارض السعادة الطموح الانجاز العلاقات الاجتماعية الحب الكره الهدف الغاية معنى الحياة
ايه ليه في موت صدمة الموت اليأس الاحباط الدنيا المال الخلود الفناء القوة الضعف كل دي مفاهيم كانسان لسة ما اتكلمناش الدين الرب المؤمن الفاسق المنافق الكاذب. كل دي مفاهيم
بتجيب تعريف ده منين تجيب التعريفات دي منين خلينا ناخد مسال من اشهر المفاهيم الموجودة دلوقتي مفهوم الانجاز او الفوز او الفلاح. ومفهوم العقل اهم حاجة ايه الخطاب يكون عقلي؟
تخيل لو انت بتستقي مفاهيمك من القرآن. انا حبيت اعمل في مرة درس بس ما اديتوش يعني بتجمعه لنفسي كده اسمه خليك عاقل. اما حد يقول لك ايه؟ خليك عاقل
طب انا عايز ابقى عاقل ابقى عاقل ازاي؟ جمعت كلمة تعقلون ويعقلون في القرآن اعمل انت الواجب ده جمع كلمة لعلكم تعقلون او يعقلون او ان في ذلك ايات لقوم يعقلون. جمع كل يعقلون لو انت بتستقي مفاهيمك من القرآن
لو انت عايز تبني شخصيتك من خلال القرآن. لو انت عايز تكون الشخصية القرآنية اللي لها هوية مسلمة. وقابل انه يقبل التشريع بكل بساطة طب ما حد يقول لك خليك عاقل ايوة
اللي هو عائل ده اللي هو يعني ايه وممكن مفهوم العقل عند واحد غير مفهوم العقل عند واحد ده من اكبر المفاهيم اللي فيها يعني حتى خلاف فلسفي هو ايه العقل ده اصلا
قيمة بقى القرآن انه بيتجاوز الخلافات الفلسفية دي للتطبيق من اجمل الكلمات اللي قرأتها اللي كتبه في تفسير التاريخ لكن الصحابة لم ينشغلوا بتفسير العالم ولكن انشغلوا بتغييره الصحابة ما عادوش يتكلموا في فلسفات معينة. نزل القرآن غير فيهم حاجات اتحركوا تطبيقا
العالم اتغير مفهوم العقل جمع يعقلون وشف الاوامر والعقائد اللي جت مع العقل وعكسها يبقى ده مش عقل يعني جمع كده لما تلاقي امر مسلا في الصلاة وتلاقي معه عقل
امر في الولاء والبراء وتلاقي معه العقل. امر في حقارة الدنيا وتجد ان ده العقل تطلع بمفهوم ان كلمة خليك عاقل دي من خير القرآن ده مفهوم ضخم ده مفهوم كبير
اننا كن عاقل بس على المستوى القرآني مش على تعبيرات البشر. ولا الامة غربية ولا شرقية. لأ مفهوم الفلاح يعني ايه انسان ناجح مين اللي افلح؟ من الذي فاز مين اللي عمل ده
بتقرأ القرآن وكل شوية تكرار تخبط مفهوم؟ قد افلح مفلحون بما صبروا مين دول بصوا على صفاتهم انت عايز تكون انسان ناجح خليك زي الصوفات دي طول ما انت ماشي بقى في القرآن عمال تتلقى مفاهيم عمال تكرر
الدنيا المال الاخرة الفردوس الرب القدرة المطلقة. المشيئة المطلقة الحب المشاعر الكره. كل ده بتجيبه منين؟ لو انت اتعرضت للقرآن بصورة متكررة وسايب نفسك من غير ما تقعد تفكر ده يتعمل فيك ازاي. يعني مش
نقول ايه؟ سورة المؤمنون بتتكلم عن الفلاح من خلال تلات مستويات اه قلنا ده اتكلمنا في ايه؟ ده الدرس اللي في تشكيلة التفكير الهندسي. لأ انا عايزك اقرأ القرآن سيب نفسك مع القرآن
لما شخص يسافر بلاد مش مسلمة ويفاجأ انه في البلاد دي بيتمتع بكافة الحقوق اللي هو عايزها هو اما يفاجأ انه بيتمتع بكافة الحقوق اللي هو عايزها سم مازا سم لا يجد اي اقامة للشعائر الدين
وقيمة التوحيد لا اله الا الله قيمة منخفضة قيمة التوحيد قيمة منخفضة. يقول لك مش مهم رأيت اسمها ايه اسلاما بلا مسلمين رأيت اسلاما بلا مسلمين طب فين قيمة التوحيد
هو القرآن قارئ القرآن. قيمة التوحيد كده بانك انت تبقى عندك قيمة فرعية مش ممكن ده ده لا يمكن يكون يتلونه حقا دلوقتي. مستحيل ده ده من اكبر القيم المركزية في الوحي. قيمة التوحيد
تلت القرآن قل هو الله احد هو ايه اكتر صورة بنكررها الفاتحة صح حتى من معانيها من اسماء الفاتحة السبع الايه المثاني العام اختلفوا في كلمة مثاني يعني حد عارف مثاني يعني ايه؟ من الاقوال اللي اتقالت مثاني يعني ايه
ايه ما فيها الثناء او الاشهر مثاني بمعنى ايه تكرر في سبع ايات بسبع مفاهيم انت محتاج تكررهم على نفسك يوميا سبعتاشر مرة تخيل! ده قيمة التكرار في مفاهيم مفاهيم
رب العالمين الرحمن الرحيم ملك يوم الدين وانك انت عبد تطلب ان ربنا يوفقك للعبادة وتطلب الهداية وخايف من الضلال خايف من المغضوب عليهم ومن الضالين. المعاني المحورية دي دي المفروض تتبنى جواك. دي سبع مثاني
انت محتاج تكرر ده سبعتاشر مرة لان ده اقل حاجة ده اللي بيصلي بيحافز على الخمس فروض تخيل بقى بيرقي نفسه بالفاتحة بيصلي نوافل وده ايه اقل حاجة يعني مش بنتكلم بقى لسه هيقرأ ايه؟ في معاني مركزية هتتبنى جواك مستحيل
حد فاهم يعني ايه اهدنا الصراط المستقيم. صراط الذين انعمت عليهم. بيستحضر نموزج الصحابة. وخايف غير المغضوب عليهم اليهود والضالين النصارى. خايف انه يحصل له ده. مستحيل انسان بيكرر ده
ويقلل من قيمة التوحيد او من قيمة العبادة. او يقول لك انا مش عارف احنا وزيفتنا ايه في الارض احنا لسه بقى مش بنتكلم على استنباطات من اية واذ قال ربك للملائكة اني جاعل في الارض خليفة. او بنتكلم على جرد السور المكية لاستخراج مركز
الواحد لا تكلم في الفاتحة كان في السبع المفاني تعرضك المتكرر للقرآن بيبعث فيك ده اللي عمله القرآن في عموم الصحابة ركز بقى للي عايزين نطلع به فبقى فيه ناس متميزين في بعض المجالات. فين الصحابة؟ ده عالم في الفرائض. وده عالم في مسائل معينة. وده
مجاهد وتحفظ القرآن وده بيقرأ القرآن. وده عالم في التفسير. وده عالم في كزا. فيه صغور متوزعة لكن عموم المسلمين عندهم معنى عام. بيجيبوه منين؟ بيجيبوه من التعرض الدائم للوحي. فيه تفاصيل ممكن تغيب
يعني في تفاصيل وكان ممكن بعض من كبار الصحابة يغيب عنه فقه مسألة عمر بن الخطاب رضي الله عنه او الصديق كان ممكن في مسألة في المواريس او مسألة معينة كانت تغيب عنه. ويكون الاعلم بها زيد مسلا
او معاذ بن جبل يأتي يسبق العلماء يوم القيامة رمية بحجر. اعلم الصحابة معاذ بن جبل او ناس متميزة في اقراء القرآن. زي ابن مسعود لكن عموم المؤمنين كان بيتلقى رح معينة
كان له انتماء معين ده كان عايز اقول لكم اثر بس عشان الناس ما تفهموش غلط خاصة مع المودز الطعن في السنة عمر بن الخطاب رضي الله عنه فيما يروى عنه ان هم كانوا في اسناء السير في الفتوحات مروا على قرية لهم
قرية مسلمة لهم بالقرآن دوي كدوي النحل فبدأوا ناس يكلموهم في تفاصيل دينية تانية ويخبروهم ببعض الاحاديس قال لا تشغلوهم سيبوهم مركزين في النقطة دي وهنا سيدنا عمر طبعا هو اكبر من نصر السنة
لكن المقصد ان فيه لازم معاني معينة تعمم على عموم المسلمين. ده خطاب عام وده خطورة اشغال عموم المؤمنين بقضايا خلافية خاصة. زي ما بنشوف دلوقتي على سرعات ما بين بعض الافاضل على الفيسبوك مسلا. ان مسألة المفروض محلها النقاش
الاروقة العلمية الكتب ما ينفعش تصدر لعموم الناس. ما ينفعش عموم الناس يشاركوا في الخلافات دي اصلا. ما لهمش علاقة بده. عموم المسلمين المفروض يتلقوا معاني ضخمة العبودية في مركزية الدار الاخرة في حياتهم في كون مسلم في دينه قيمة دينه بالنسبة له يعني ايه؟ فيما معنى انه عبد. في المعاني اللي القرآن كررها. في المثاني اللي اتكررت في
ده المفروض يتلقاها وتكرر عليه من الصور اللي بتتسمع كتير في الصلاة المفصل فيه ذكر الجنة والنار. تسمع كتير انت مطالب تسمع كتير عن الجنة والنار لما تسمع كتير عن الجنة والنار الدنيا زي لما نيجي مسلا
هو انا ليه قلت الدرس ده في وسط سلسلة اشكاليات لان انا شايف ان من اكبر المشكلة ان عقولنا واذوقنا وفطرتنا تم تغييرها. لما تيجي تتكلم في قضايا المرأة تلاقي في
ما نعى تلاقي بعض النساء الاخوات ممانعين تيجي تتكلم في الجمع بين الدين والدنيا تلاقي كتير من الناس اللي بيدعي انه ملتزم ممانع من الكلام. يقول لك ايه الكلام ده غلط! انت بتستغرب انت بتقول له اية وحديس
انا لا اعترض ان ممكن يكون فيه طرح خاطئ فينقد. لكن لما بتكلمه بنصوص هو بقى فيه ممانعة من قبول النصوص لان ذوقه تغير. طريقة تفكيره في الحياة قيمة المساواة وكلمة الحرية غيرت جواه مفاهيم غيرت جواه في الفطرة اصلا
بقى مش قابل انه يصبح عبد مش قابل ده ان المال اللي معه ده مال الله يحكم فيه ما يشاء ومش قابل ده القرآن بيرجعه بيعمله اعادة ضبط ان هو يصبح
كيف يفكر كمسلم انت دلوقتي انت بتفكر خيالاتك يعني. من اول ما الطفل بيبدأ يتعرض لافلام الكارتون سبيس تون وغيرها ويتعرض لده ويتعرض للسقافة التانية من وهو صغير ويكبر افكاره نفسها بتتغير
ما بيفكرش كمسلم يعني حتى لما يبقى بطل بيفكر نفسه زي الكاو بوي. يعني حتى لو ما او عايز يبقى بطل تاني خلاص يبقى عنكبوت. يعني شف يبقى سبايدر مان مسلا
او يبقى خفاش يبقى بات مان يعني شف دي لما يحب الطفل يصور نفسه انه بطل ما بيتخيلش مسلا خالد ابن الوليد ده ما بيجيش هو ما تلقاش ان دول القدوات
تعرضنا المتكرر للقرآن بيعيد صياغة ده بيعمل لك اعادة ضبط. هيحل كتير من النقاشات والمشاكل ودي الكلمة الرائعة المقال الرائع اللي لا امل فعلا من قراءته. وانصحكم انكم تقرأوه كثيرا مقال ابراهيم السكران. تطويل الطريق
اسمه تطويل الطريق مقال ممتع لزلك قال في ختام المقال اعطني ختمة واحدة بتجرد. بيتكلم على الانهزام الفكري وسلطة السقافة الغالبة. وان امه برضه بنفس اشبه بنفس المقدمات ان في حلول فكرية عشان نحافز على الشباب الشباب بيحصل له
يعني كل الفترة الاقي ممكن والد او ام بيتصل بي يقول لي ابني بيقول انه قال حد او بنتي بتقول ان هي الحدت اعمل معه ايه؟ ده سؤال اصبح للاسف متكرر
كتير ابني مش عارف طالب في طب ابني طالب بنتي في كلية مش عارف ايه والحدت طبعا الحادث يعني ما فيش قيم سابتة يعني انت متوقع تعمل اي حاجة ما فيش قيم سابتة
ممكن خاصة يعني مرحلة الشباب ولد او بنت ممكن يفكر انه يعمل اي حاجة ما فيش ما فيش موانع ما فيش قيم وثائر على المجتمع ما فيش قيم شرعية تضبطه ممكن يعمل اي حاجة
ففعلا الاب يبقى هينهار والام يعني الابن ممكن يضيع التجريف ده انت محتاج مقاومة اصابع لان المناعة ضعيفة جدا فانت محتاج مقاومة صاد فبيقول في الاخر اعطني ختمة واحدة بتجرد. يعني انت عايز منتج منتج كويس
بداية اسلام كويس ختمة واحدة بالتجرد اللي بيتكلم ده وزي ما اتكلمت قبل كده انماط الدوري المعاصر الجزء التاني قيمة كلام ابراهيم السكران انه جاب اخر الطريق ده او مشي في طريق الكتب الفكرية وقرر
هوب بلغته الانجليزية واللي يقرأ كتابه وتأويل الحداثي للتراس يعلم مدى اتقانه لكلام المستشرقين فاما تيجي منه الكلام ده يعرفك فعلا ان فيه حل في القرآن احنا رافضينه ومصممين نعالج الاشكال اللي موجود عند عموم الشباب معالجة في
فكرية معينة هو القرآن اللي هيصنع المناعة دي يعني لما حد يقول احنا عايزين درس عن اشكالية الجامعة من الدين والدنيا. واخته تقول عايزين درس عن اشكالية الخطاب النسا والمعاصر وان المرأة تصور الاسلام عن المرأة وان بقى فيه
تضارب وواء كل الاشكاليات دي من اسبابها ان هو محتاج الشاب او الفتاة محتاج بس يعمل له اعادة ضبط الاول. يعني يفكر كمسلم فبالتالي هيتلقى الامور ببساطة. يعني يتفرمط يعمل له اعادة ضبط
ده بيعمله القرآن التعرض التكرار يعني ايه جزافا كده. احنا فتحنا اهو الفاتحة قلنا السبع المثاني المعاني التي تكررها. البقرة تقرأ البقرة تفاجأ امة كاملة استبدلت بني اسرائيل عشان كانت بتراوغ مع الشريعة
تبدأ من الاول لحظة مهيبة ربنا بيقول للملائكة اني جاعل في الارض خليفة. احلم احنا هنبقى في الارض ربنا بيقول علينا خليفة ولما الملايكة قالت ليه يعني بيستفهموا يا رب اتجعل فيها من يفسد فيها ويسفك الدماء ونحن نسبح بحمدك ونقدس لك قال اني اعلم ما لا تعلمون
اي سيخرج منهم من يقوم بطاعات لا تستطيعونها. ايه ده انا ممكن ابقى الشخص ده؟ طب ابقى الشخص ده ازاي؟ ما تبقاش زي الامة اللي انحرفت امة بني اسرائيل. طب الحرف
اتعملت ايه كانت بتراوغ كانت بتبدل كانت بتغير كانت بتحرف كانت بتؤول كات تتكاسل يعني الامر اللي طبقوه يعني كل الاوامر الامر اللي طبقوه البقرة اتسمت الصورة باسمه يعني انا يعني انت كان ممكن تسمي يعني الواحد كان متوقع لو هو يسمي السورة يسميها اصحاب السبت
يعني جريمة كبيرة ان هم روغوا وبدلوا انه فبد الذين ظلموا قولا يسميها جريمة التبديل. لكن حتى الامر اللي طبقوه وكان فيه تكاسل لأ الطريقة دي في التعامل مع الشريعة مرفوضة
الطريقة سمعنا واطعنا وبعدين تقرا تدخل ايات تحويل القبلة ايه ده يعني ما عدش القبلة للمسجد الاقصى بقت الكعبة ده معناه ايه؟ معناه ان احنا اللي استلمنا راية الخلافة. يعني معناه ان الامة دلوقتي هي المسئولة عن التغيير
انت الامة الاسلامية المسئولة عن تغيير العالم تبارك الذي نزل الفرقان على عبده ليكون للعالمين نذيره. تدخل بعد كده تجد ايات غريبة جدا ايات قصاص. وبعد كده ايات وصية في المال وبعد كده ايات صيام. وبعد كده ايات مال في التجارة. وبعد كده ايات حج. وبعد كده ايات قتال. وبعد كده ايات حج تاني. وبعد كده ايات قتال تاني. وبعد كده ايات
طلاق وبعد كده ايات صلاة وبعد كده ايات طلاق تاني وبعد كده امة بتنهض طالوت وجلوت وبعد كده ايات انفاق وختام ده كله انك بتدعي يوميا يستحب لك تقرا الايتين دول قبل ما تنام ربنا
وتدعي بقى لربنا ربنا التلات ايات اخر خواتيم سورة البقرة وبتكرر سمعنا واطعنا واغفر لنا وارحمنا وانصرنا على القوم الكافرين. دي صورة تصنعك اصلا من غير ما تقرا تفسيرها انك تقرا السورة دي على بعضها تقوم تصلي به دي بتصنعك
خلصت؟ انت بتصنع امة مش هتتساب هتهاجم. هتتهاجم على مستوى الشبهات زي شبهات النصارى. وتهاجم على مستوى الحرب المادية زي غزوة احد زي المشركين تقعد تقرأ وازاي ان في سورة ال عمران ازاي يواجهنا ده؟ وازاي عندنا محكمات بنرجع لها؟ وازاي ان في متشابهات؟ اهل الباطل هيستغلوها. وازاي انها
تحدس احداس قدرية مش فاهمينها ونقول ان هزا وربنا يفهمها لنا ويبقى المشكلة عندنا. وتختم السورة انك خايف تضل ولا تزغ قلوبنا بعد اذ هديتنا زي ما دعيتها في اول
بصورة خايف من انك انت تزيغ تتدبر في القرآن وتتدبر في الكون. وتختم انك لابد ان تصبر وتصابر وترابط. تدخل في النساء وتفاجأ بالعدل المبهر النساء وتوزيع الحقوق الغير طبيعي ان كل واحد بياخد حقه اليهودي اللي افترى عليه واحد كان زاهريا مع الانصار كان منافق. افترى على واحد يهودي
الصفحة كاملة في المصحف عشان تقول ان اليهودي بريء ايه ده سورة النساء. تفاجأ يحكم ما يريد اول ما تبدأ في المائدة. الله يحكم. طب ايه هي احكام ربنا عشان التزم بها؟ تجد في كل شيء حتى في طعامك
حكم ربنا في في الاطعمة في التفاصيل في العلاقات الخارجية في الولاء والبراء. تخلص الميت تدخل في الانعام وهكزا ما فيش صورة تدخل فيها من غير ما تقعد تسأل ما هو موضوع السورة وما هي تقسيمات المواضيع؟ سلم نفسك للسورة
سلم نفسك للمصحف هتلاقيك بتتغير هتلاقيك بتتشكل هتلاقيك بيعاد تشكيلك كمسلم. انت لسه بقى ما درستش فقه لسه ما درستش عقيدة. لسه ما درستش انت دلوقتي بيعاد تشكيلك كيف تفكر
كمسلم ما هي هويتك؟ ما هي وظيفتك؟ ما هو انتمائك ده بيحصل دلوقتي ده بيعاد من خلال تعرضك المستمر لايات القرآن الفجوة الرهيبة اللي حصلت بينا وبين النص من الوحي
بسبب ازمة اللغة الانهزام النفسي ما بنديش وقت ما فيش تعليم ديني. عملت الفجوة دي. دورنا ودورك كاصلاح انك تكسر الفجوة دي يعني الدور الرئيسي لاي انسان مصلح انه يكسر الفجوة اللي اتعملت بين الناس وبين القرآن
وانه يسلم قلوب الناس للقرآن ده اهم دور انك ما تتدخلش انت انت دورك تعريض الناس لهذا النور وتشيل الحواجز اللي مانعة. الامام بيقرأ ايات تهز جبال في صلاة التراويح
فش تغيير انا مش اقصد التغيير انه بيعيط. لأ انا سنلقي عليك قولا ثقيلا المعاني اللي بتسمعها دي وانت واقف بتصلي دي معاني غيرت امة المطلوب منك ضخم اوي. يعني المطلوب منك في الايات اللي بتتقال دي
مطلوب ضخم ثقيل مهمة ضخمة بس احنا بنتلقاهم كل اية لوحدها جزئيات لا دي دي ايات غيرت امة. الايات دي لما نزلت على الصحابة كاد قلبي ان يطير. ايات غيرت
يعني حاولت في اكتر من درس والواحد كل فترة بيحاول يوصل للنقطة دي بس لسة مش عارف القرآن عمل ايه في الصحابة يعني في خطبة بعنوان كيف غير قرآن الصحابة؟ في درس بعنوان التغيير بالقرآن والواقع العلماني
في محاضرة مع آآ اخوانا جزاهم الله خيرا برنامج تاج الكرامة. فيه برضو كيف غير القرآن الصحابة؟ فيه محاضرة بعنوان مشاعرنا تجاه القرآن. كل دي محاضرات بحاول اوصل القرآن عمل ايه في الصحابة؟ يعني ايه المعنى المحوري الكلي
اللي اتغير في صحابة الاصول اللي لما اتغيرت في الصحابة بقوا هم دول يعني اما تيجي تقرأ واقع الفلسفة واقع المتفلسفة واقع الصحابة اللي تعرضوا ما هو الفلسفة يقول لك
احنا نعرف نوصل انتم محتاجين واحد احنا مش محتاجين وحي. احنا نعرف نوصل انتم عائزين توصلوا للحكمة احنا ممكن نوصل للحكمة. انتم عائزين توصلوا للاخلاق احنا ممكن نوصل للاخلاق اي حاجة انت عايز توصل لها وبتدعي ان لا يمكن الوصول اليها الا بالنص انا بقول لك انا ممكن اوصل لها من غير نص. ده من اهم الفوارق الاساسية بين الفلسفة والوحي
والفلسفة قائمة على الشك وده قائم على اليقين لا ريب فيه من اول ايات القرآن. مش مهم برضو التفاصيل ما تشوف واقع الصحابة مختلف لكن القرآن لما نزل اختم بده عشان طولت عليكم كان نفسي اطول اكتر من كده
القرآن غير على مستوى العقل خلى ان فيه اماكن بيقول العقل ما تروحش هناك. يعني بصوا يا جماعة آآ الانسان بطبيعته مش قابل ان هو ينضبط. محتاج حاجة تضبطه يعني الانسان بل يريد الانسان لي يفجر امامه
يعني الانسان ما بيحبش القيود بتعبير الشيخ الطريفي يقول لك اي قيود بتتحط على الانسان بيرفضها. حتى لو هو القيد اللي اتحط عليه ده ما كانش هيعمله اصلا يعني يقول لك حتى جاب مسال لو قلت لشخص بينام يوميا من الساعة اتناشر بالليل للساعة خمسة يوميا
قلت له انت ممنوع من الكلام من الساعة اتنين بالليل للساعة تلاتة بالليل هيحس ان هو قاعد متضايق. طب هو اصلا الفترة دي ما بيتكلمش. يقول لك لأ ويفضل قاعد اليوم ده سهران ومتضايق يعني دايما اي الانسان لما بيتحط لاي قيود بيرفض زلك
وده من من من الهوا والنفس هو الشيطان. يعني الجنة كانت واسعة جدا. وهي شجرة واحدة لا تقرب هذه الشجرة. الشيطان خلى ان دي احسن شجرة في الجنة مليانة اشجار دايما اسمها جنة يعني هي مش باينة من الشجر
بيتسمى جنة يعني الارض الجن الاختفاء يعني كأن الارض لما بتقول على بستان جنة يعني الاشجار ملتفة لدرجة ان الارض مش باينة هي دي طب ما تجنن يا اسطى هي دي احسن شجرة
هي دي فالانسان ما بيحبش الضم فالانسان بطبيعته عقله بينطلق. ونفسيته بتنطلق. وقلبه ومشاعره بتنضبط. ييجي القرآن يعمل ضبط. يقول له المنطقة دي من التفكير ما تفكرش فيها. مش هتفيدك
هتضيع هتضيع عمرك فيها والمنطقة دي من المشاعر ما تروحش هناك. وفي التعامل مع مع المرأة والعكس تتمرأ مع الرجل ما تعملش كزا عشان ما تدمرش نفسيتك ومش هتوصل لحاجة
هتجيب اخر طريق الشهوات مش هتشبع بتشرب من مية مالحة. اضبط نفسك كده ومش هتتزبط غير كده فالقرآن على مستوى العقل مستوى النفس مستوى الروح بيضبطك بيعيد تشكيلك تاني تصبح هنا تفكر تفكير ممكن انت ساعتها
توصل تستنتج طبعا بس ده مش حكم شرعي يعني مش مش هينبني عليه اي عمل انك تبقى كانك عارف الحكم الشرعي من قبل ما تسمعه انك تبقى حاسس ان هي امر بدهي
لما تيجي تتسأل على احكام معينة في التعامل بين الرجل والمرأة او احكام معينة في تفاصيل معينة انت تلقائيا بدأت تفهم لأ طب ما ده ما ينفعش ما ينفعش ليه ؟ انا مش باقول لك استنتج الحكم الفقهي كده. بس انا باقول لك ان ده بتبقى انت بتفكر تفكير شرعي. او لما بيطرح عليك الامر الشرعي. لان يا جماعة
الشرع منزومة متكاملة. ودي اخطر نقطة في التعامل مع الشرع يعني مسال قضايا المرأة ان يتم تجزئة يقول لك ايه المرأة مظلومة ليه؟ ويجيب حكم فقهي معين ويعرضوا للناس. كان برضه الشيخ الطريفي في كتاب ازن العقلية الليبرالية. جاب مسال ايضا جميل جدا. بيقول تخيل لو واحد
جاء الى وجه امرأة حسناء رؤى جميلة ومما زاد هذا الحسن في وجه المرأة ان فيه شامة سوداء. فيه حسنة سودا صغيرة موجودة في وجه المرأة. آآ زاد وجه المرأة ايه؟ حسنا
خلاص؟ تخيل بيقول لو انت جبت اه عدسة مكبرة وركزتها بصورة كبيرة على الايه؟ الحسنة السودة دي واظهرتها للناس وطلعت مسلا طبعا انا ايه انا بجود في المسال من عندي هو ما قلش التفاصيل دي جونها. اه. هو قال الفكرة اه. عشان اما تيجي ترجع تقول ايه ده هو ما قالش الموضوع ده
تخيل لو واحد عرض على الناس صورة صورة مكبرة من العدسة من الحسنة السوداء دي وبيقول للناس اللون ده ايه اسود في الوش ده ولا مش في الوش؟ في الوش؟ اتفضل يا عم
شف وش وشهم اسود؟ فيه ناس تانية كده مع الدين يجيب لك حكم عندكم ده ؟ عندنا يخص المرأة اتفضل يا عم. شف الدين بيعمل المرأة. ايوة بس استنى بس اعمل كده ايه
ارجع برة كده اه يعني ارجع بص نزرة عامة كده هتجد ان ده بيزيده جمالا اصلا ده ضمن منزومة على فكرة انت ممكن كده تعمل كده في الرجل يعني ممكن تطلع راجل مزلوم
يعني ممكن تطلع ان الراجل ما بياخدش اخوك مادية كاملة بيتفحت بيجاهد صلاة جماعة بيعمل حاجات كتير جدا مطلوبة منه مش مطلوبة من المرأة اهو الراجل مزلوم في الاسلام. يعني انت اي نظرة تجزيئية ممكن تطلع بها نظرة مجتزأة تطلع بها ان ده فيه خطأ
فالاسلام منزومة متكاملة ده بتتلقاه من تكرار سماع القرآن على بعضه انك تخلص الحل المرتحل ان كان الحديس في ضعف لكن المعنى جميل حل المرتحلين لما بيخلص ختمة يدخل في اللي بعدها. تكرار بس يتلونه حق دلوقتي. هو الان بيعاد تشكيل عقلي
وروحه يعاد تشكيل العقل وتشكيل الروح والنفس يعاد مرة اخرى بعد كده يفاجأ ان احكام الشريعة اشبه بالواضحة. دي كانت واضحة جدا يعني يجي له حكم شرعي يحس انه متناسب مع فطرته
يجي له حكم في قضية آآ المال في التعامل الربوي في التعاملات الاجتماعية في العلاقات في التعامل مع الكافر في التعامل مع المسلم في التعامل مع المرأة اي قضية شرعية هتجي له
هيجد ان هو خلاص بقى حصل له اعادة ضبط المشكلة انك تعاقد تيجي تعالج وده اللي حصل للاسف لما حصلت المنازرات كتير بين الاسلاميين والليبراليين قبل ما يتم عرض الكليات الدين بقى فيه ممانعة لكل حكم شرعي رفض
ونقاشات وخلافات لا هو المفروض كنا نرجع خطوة لورا كليات الدين تطرح معنى العبودية الاول ممكن هو يظل رافض بس بنتكلم على طرح الافضل الدين يبقى ازا اللي انا كنت عايز اقوله النهاردة
ان كتير من الاشكاليات اللي احنا عمالين نقول في اشكالية كزا وتدين معاصر وقضايا المرأة وجمع بين الدين والدنيا. كتير من الاشكاليات جزء كبير منها هيتحل لما تفكر شرعيا صح
لما تفكر تفكير كمسلم هتفكر ده صح ازاي ما تفقدش هويتك ازاي ما تنجرفش ازاي ازاي ما يحصلش جواك مسخ لمعاني وانت مش واخد بالك ازاي مفاهيم غلط ممكن تترسخ جواك وتتصدر وتكرر العدل المساواة الحرية لا مفاهيم معينة بتصور معين عندك
هو مش تصور شرعي وبيرسخ جواك وانت مش عارف ازاي تعمل ممانعة لده وازاي يبقى عندك مناعة قوية لده وازاي تبقى انت عندك الهجوم اصلا ده من خلال التعرض المستمر للوحي
خلال تعرض الصحيح يتلونه حق تلاوته ده يعني احد المعاني اللي الواحد بيحاول يوصل لها ماذا يقدم لنا القرآن في زل هزه الازمة؟ التخمة اللي احنا عايشينها. انه بيرجع يبث الروح مرة اخرى. لما يتعمل ارضية كده بقى من عموم المسلمين ارضية كده قرآنية بتظهر بقى نباتات التخصصات. طيب يروح للعلم وده
للحركة وده بيروح للدعوة نبتت. لكن في ارضية واحدة اسلامية كده واحدة عقلية ونفسية قرآنية قابلة للاستسلام للشريعة بس ده مهم جدا في عموم الناس ازا قلت لك مهم جدا ان عموم المسلمين بيعظم القرآن
كل المسلمين بيعظموا القرآن. ابدأ من القرآن. ابدأ على نفسك ومع الناس من القرآن. ابدأ من النقاط المشتركة اللي موجودة في الوحي. اتحرك منها. لا خلاف في الوحي فده كانت فكرة النهاردة اعادة ضبط للفترة للروح للعقل للقلب النفس من خلال القرآن. اسأل الله سبحانه وتعالى ان يجعلنا واياكم من اهل القرآن
الذين قالوا خاصته خلقوا بهذا واستغفر الله لي ولكم. سبحانك اللهم وبحمدك. اشهد ان استغفرك واتوب اليك. جزاكم الله خيرا